Document ID: 31980R3447

ΚΑΝΟΝΙΣΜΟΣ (ΕΟΚ) αριθ. 3447/80 ΤΟΥ ΣΥΜΒΟΥΛΙΟΥ της 22ας Δεκεμβρίου 1980 περί τροποποιήσεως του κανονισμού (ΕΟΚ) αριθ. 878/77 όσον αφορά την τιμή μετατροπής που πρέπει να εφαρμόζεται στον γεωργικό τομέα για την ελληνική δραχμή
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος,
την πράξη προσχωρήσεως του 1979, και ιδίως το άρθρο 146,
τον κανονισμό αριθ. 129 του Συμβουλίου περί της αξίας της λογιστικής μονάδος και των τιμών συναλλάγματος που πρέπει να εφαρμόζουν στα πλαίσια της κοινής γεωργικής πολιτικής (1) όπως τροποποιήθηκε τελευταία από τον κανονισμό (ΕΟΚ) αριθ. 2543/73(2), και ιδίως το άρθρο 3,
την πρόταση της Επιτροπής,
τη γνώμη της Νομισματικής Επιτροπής,
Εκτιμώντας:
ότι οι τιμές μετατροπής που πρέπει να χρησιμοποιούνται στα πλαίσια της κοινής γεωργικής πολιτικής, αποκαλούμενες "αντιπροσωπευτικές τιμές", καθορίσθηκαν από τον κανονισμό (ΕΟΚ) αριθ. 878/77(3) όπως τροποποιήθηκε τελευταία από τον κανονισμό (ΕΟΚ) αριθ. 2512/80(4)- ότι από την 1η Ιανουαρίου 1981 η Ελλάς θα αποτελεί μέρος της Κοινότητος και ότι είναι αναγκαίο ως εκ τούτου να εισαχθεί στον εν λόγω κανονισμό αντιπροσωπευτική τιμή που θα εφαρμόζεται για την Ελλάδα-
ότι κρίνεται πρόσφορη η αποφυγή δημιουργίας νομισμάτων εξισωτικών ποσών κατά την προσχώρηση νέου Κράτους Μέλους- ότι πρέπει ως εκ τούτου να προβλεφθεί η χρησιμοποίηση αντιπροσωπευτικής τιμής η οποία να προσεγγίζει κατά το δυνατό περισσότερο την οικονομική πραγματικότητα και να γίνεται προσφυγή σε τιμή μετατροπής υπολογιζομένης βάσει του μέσου αριθμητικού όρου των μέσων τιμών της ελληνικής δραχμής που διαπιστώνονται στην αγορά συναλλάγματος τη 18ηκαι 19η Δεκεμβρίου 1980,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στον κανονισμό (ΕΟΚ) αριθ. 878/77 προστίθεται το ακόλουθο παράρτημα IV α:
"ΠΑΡΑΡΤΗΜΑ IV Α
ΕΛΛΑΣ
1 ΕΝΜ = 59,7175 ελληνικές δραχμές.
Η τιμή αυτή εφαρμόζεται την 1η Ιανουαρίου 1981."
Άρθρο 2
Ο παρών κανονισμός αρχίζει να ισχύει την 1η Ιανουαρίου 1981.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 22 Δεκεμβρίου 1980.

Labels: 18
6